twuri n yisem ara aɣen, ur zmiren ara ad qqimen akken mebla asemmad-niḍen. Ssuturen-d daymen asemmad-niḍen akken ad temmed tefyirt. S wakka, ggaren-d bessif asumer amassaɣ am wakken i t-id-ggaren mi ara ilin d aseɣru. Iban-aɣ-id belli s anamek nsen ur nefriz ara akken ilaq ur zmiren ara ad ilin deg umḍiq n yisem mebla ma yerna-d usemmad. Meḥsub ur uwiḍen akkin ur uwiḍen akka yerna ṭṭfen-d cwiṭ sya cwiṭ sya. Diɣ-netta uɣalen xeddmen snat n twuriwin ɣef tikelt. Ttaɣen tin n yisem yerna ttilin din kan d imassaɣen s-way-s irennu fellasen usumer amassaɣ.